
          R O M Â N I A
JUDEŢUL HUNEDOARA 
   MUNICIPIUL  BRAD
        P R I M A R U L
   Nr.	1/11017/12.01.2026	


R E F E R A T   D E  A P R O B A R E
privind acoperirea definitivă a deficitului bugetar pe  anul  2025 din excedentul 
bugetului local al  Municipiului Brad al anilor precedenți

  
Conform prevederilor art. 58 alin. (1) lit. c) din Legea nr. 273/2006 a finanțelor publice locale,  cu modificările şi completările ulterioare „ Excedentul anual al bugetului local rezultat la încheierea exercițiului bugetar, pe cele două secțiuni, după efectuarea regularizărilor în limita sumelor defalcate din unele venituri ale bugetului de stat prevăzute la art. 6 lit. a), a celor exceptate la art. 6 lit. b) și a transferurilor din bugetul de stat sau din alte bugete, precum și după achitarea plăților restante, se reportează în exercițiul financiar următor și se utilizează, în baza hotărârilor autorităților deliberative, astfel: ... c) pentru acoperirea definitivă a eventualelor deficite ale secţiunilor de funcţionare şi dezvoltare, după caz, la sfârşitul exerciţiului bugetar”.
Conform prevederilor punctului 5.18 Capitolul V din Normele Metodologice privind încheierea exerciţiului bugetar al anului 2025, aprobate prin O.M.F.P. nr. 1983/2025,  ”Operaţiunile de încheiere a execuţiei bugetelor locale prevăzute la pct. 5.16 se efectuează în primele 5 zile lucrătoare ale lunii ianuarie 2026, cu data de 31 decembrie 2025”.
	Astfel, am inițiat prezentul proiect de hotărâre prin care am propus aprobarea acoperirii definitive a deficitului bugetar pe anul 2025 din excedentul bugetului local al municipiului Brad al anilor precedenți, după cum urmează:
· acoperirea definitivă a deficitului anului 2025 din excedentul anilor precedenți la secțiunea de dezvoltare sursa A (integral buget local) cu suma de 1.594.836,20 lei;
· acoperirea definitivă a deficitului secțiunii funcționare sursa A pe anul 2025 cu suma de 7.029.664,45 lei din excedentul bugetului local al Municipiului Brad al anilor precedenți.
     În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
	Invoc în susţinerea propunerii mele prevederile capitolului V punctul 5.16 și punctul 5.18 din Normele Metodologice privind încheierea exerciţiului bugetar al anului 2025  aprobate prin  O.M.F.P. nr. 1983/2025, precum şi ale art. 58 alin. (1) lit. c) din Legea  nr. 273/2006 privind finanţele publice locale, cu modificările şi completările ulterioare.

